"Setswana Puo ya Gae (HL)/P2 18 DBE/Ngwanaitseele 2016 NSC E rile morago ga dibeke di le mmalwa boKgogo ba adima thipa mo go boPekwa gore ba ipome ditlopo tsa bona gore ba tle ba tshwane le boPekwa. Ka bomadimabe boKgogo ba ne ba timetsa thipa ele ya boPekwa. E rile fa boPekwa ba se na go utlwa gore boKgogo ba timeditse thipa ya bona, kilano ya bona ele ya simolola sešwa. Ke ka ntlha eo Kgogo e fatetseng ruri. E sa ntse e batla thipa ya boPekwa gore letlhoo le tle le fele. Ke ka jalo boPekwa ba sa ntse ba ja Bokgogwana le gompieno ka ba ituelela thipa ya bona. E be e nna tsona tsotlhe. LE LEBOKO MOGAKA SOL PLAATJE – PC Mooa 1 Dumela morwa Plaatje mminatholo, 2 Dumela mminatholo morwa Mogodi, 3 Morwa Mogodi o teilweng Plaatje ke basweu, 4 Basweu ba reteletswe ke go peteketsa 'fane ya 'go, 5 Dumela kwakwabidi ya ngwana 'a mmala wa sebilo, 6 Dumela mminatshipi tholo seraga ka tlhako ya morago. 7 Petleke ya malemela-gotlhe motho oo mabogodika 8 Patlelong ya bokwadi, dibelo ya botho le setho o bonwe. 9 Tshetlha ya maralalathota tlhabologong 10 Khunou ya mafula a theetsa 11 Nkakariata puong, setsong le bothong Plaatje o ja pampiri ka pene 12 A lona matsapa a retetse go fifala ka gompieno ANC e bonwe 13 O tlhabolotse setšhaba soorrantsho bokwading 14 Sekakatlela botho le setho ka o ila go tlhaetswa matlho 15 O nkakariata mosekaphofu le fa phala e hibitse 16 Tsa' go ditiro di ela le naka di matshokwe tsa tholo 17 Thakadu o finokolotse lefatshe ka 'boko' 18 Modikafatshe wa utolola kitso ya thuto le polotiki 19 Modibela botho le segaabo puo o e antse letseleng 20 O se lwetse segaeno go lekalekanngwa magetla le dipuo dingwe tsa Bantsho 21 Ga o a ingwaa matsetse go baa botswana jwa gago kwa pele 22 Wa runtsha diane tsa Setswana le tšhomolodi ya tsona ya Seesimane 23 Ka o le mosekaphofu o sa batle disodiswana puong 24 Mminatholo se raga ka leoto lwa morago 25 Tlhaloganyo ya botlhe o ka se nyelele! Kwalololo e ileditswe Phetla"